Fejl i eJournaler på Fyn er rettet // Region Syddanmark
Region Syddanmark Presse og nyheder Artikler Artikelarkiv Nyheder 2015 Marts 2015 Fejl i eJournaler på Fyn er rettet
26-03-2015 | Af Jane Birch Larsen
7.550 borgere, der i perioden fra 20. oktober 2014 til 1. marts 2015, har været i kontakt med den fælles akutmodtagelse (FAM) på Odense Universitetshospital (OUH) eller på sygehuset i Svendborg, har på grund af en teknisk fejl haft forkerte oplysninger om diagnose i deres eJournal.
Det samme gælder for borgere, der har været i kontakt med den psykiatriske skadestue i Odense i perioden.
- Vi beklager meget, at borgerne har været udsat for fejl i deres eJournal, det bør selvsagt ikke ske. Vi har undersøgt sagen nøje og orienteret de borgere, der er berørte af fejlen, siger administrerende sygehusdirektør direktør på OUH, Niels Nørgaard Pedersen.